Κόπα Αμέρικα 2007

Το Κόπα Αμέρικα 2007 (ισπανικά: 2007 Copa América) είναι η 42η διοργάνωση του Κόπα Αμέρικα, κύριου ποδοσφαιρικού κυπέλλου για τις εθνικές ομάδες της Νότιας Αμερικής. Η διοργάνωση οργανώθηκε από την ΚΟΝΜΕΜΠΟΛ και έλαβε χώρα στη Βενεζουέλα από τις 26 Ιουνίου ως τις 15 Ιουλίου. Η Βραζιλία κατέκτησε το κύπελλο, νικώντας στον τελικό την Αργεντινή με 3-0. Το Μεξικό κατέκτησε την τρίτη θέση, νικώντας την Ουρουγουάη με 3-1 στον μικρό τελικό. Παράλληλα, η κάτοχος του τροπαίου, Βραζιλία, κέρδισε την είσοδο στο Κύπελλο Συνομοσπονδιών 2009.

 Για αυτό το Κόπα Αμέρικα, οι οργανωτές αποφάσισαν να επιλέξουν 8 πόλεις για τη διεξαγωγή του τουρνουά. Πριν την επιλογή των πόλεων, τουλάχιστον 14 πόλεις δήλωσαν ενδιαφέρον για να διεξαχθεί η διοργάνωση, όπου από αυτές απορρίφτηκαν οι Μαρακάι, Βαλένθια, Βαλέρα, Πορτουγουέσα και Μιράντα για μη τήρηση των κριτηρίων της ΚΟΝΜΕΜΠΟΛ. Οι πόλεις που επιλέχτηκαν αρχικά ήταν η Μπαρίνας, το Καράκας, το Πουέρτο Ορντάθ, το Μαρακαΐμπο, το Ματουρίν, η Μέριδα, το Πουέρτο Λα Κρουζ και το Σαν Κριστόμπαλ. Μετά από την επιλογή των 8 πόλεων, προστέθηκε και το Μπαρκισιμέτο λόγω του νεόκτιστου γηπέδου στην πόλη. Έτσι ο αριθμός των πόλεων ανέβηκε στις 9, ξεπερνώντας σε αριθμό των πόλεων του Κόπα Αμέρικα 2004 με 7 πόλεις. Όπως και στις προηγούμενες διοργανώσεις του Κόπα Αμέρικα, συμμετείχαν σε αυτό τα 10 μέλη της ΚΟΝΜΕΜΠΟΛ. Για την αύξηση των συμμετεχόντων ομάδων σε 12, η ΚΟΝΜΕΜΠΟΛ προσκάλεσε το Μεξικό και τις ΗΠΑ, τις δύο ομάδες της ΚΟΝΚΑΚΑΦ με τον υψηλότερο συντελεστή στην κατάταξη της FIFA. Όπως σε κάθε διοργάνωση από το 1993, το Μεξικό αποδέχτηκε την πρόσκληση. Οι ΗΠΑ όμως την απέρριψαν, λόγω των υποχρεώσεων του Μέιτζορ Λιγκ Σόκερ. Έτσι, η ΚΟΝΜΕΜΠΟΛ κάλεσε την Κόστα Ρίκα στη θέση των ΉΠΑ. Τελικά όμως οι ΗΠΑ αποδέχτηκαν την πρόσκληση. Στις 30 Μαΐου 2007 η ΚΟΝΜΕΜΠΟΛ ανακοίνωσε τον κατάλογο με τους διαιτητές της διοργάνωσης. Ο κατάλογος περιλαμβάνει έναν διαιτητή ανά χώρα, (εκτός από την Παραγουάη, που είχε δύο). Από του 13 διαιτητές, οι έξι από αυτούς ήταν και στο Παγκόσμιο Κύπελλο Ποδοσφαίρου 2006: ο Κάρλος Σίμον, ο Όσκαρ Ρουίθ, ο Κάρλος Αμαρίγια, ο Χορχέ Λαριόνδα και ο Μπενίτο Αρτσουνδία. Κάθε χώρα είχε τη δυνατότητα να δηλώσει λίστα με 22 παίκτες, σε αντίθεση με άλλες εθνικές διοργανώσεις που δηλώνεται λίστα με 23 παίχτες. Η φάση ομίλων συμπεριλάμβανε δώδεκα ομάδες χωρισμένες σε τρεις ομίλους. Σε κάθε όμιλο διεξήχθησαν 6 αγώνες όπου κάθε ομάδα αντιμετώπιζε μία φορά στις άλλες ομάδες στον ίδιο όμιλο. Το σύστημα βαθμολόγησης ήταν: 3 βαθμοί για κάθε νίκη, 1 βαθμός για κάθε ισοπαλία και 0 βαθμούς για κάθε ήττα. Οι ομάδες που τερμάτισαν στην πρώτη και στη δεύτερη θέση προκρίθηκαν απευθείας στα προημιτελικά, ενώ προκρίθηκαν σε αυτά οι δύο καλύτερες ομάδες, από τις τρεις, που τερμάτισαν στην τρίτη θέση. Κριτήρια σε περίπτωση ισοβαθμίαςΟι ομάδες κατατάσσονται με βάση τα ακόλουθα κριτήρια: Μεγαλύτερος αριθμός βαθμών σε όλους τους αγώνες της ομάδας Διαφορά τερμάτων σε όλα τα αγώνες της ομάδας Μεγαλύτερος αριθμός τερμάτων που θα σημειωθούν σε όλους τους αγώνες της ομάδας Αποτέλεσμα στα μεταξύ τους παιχνίδια (ανάμεσα σε δύο ομάδες μόνο) Κλήρωση από την Οργανωτική Επιτροπή της CONMEBOLΌλες οι ώρες είναι η τοπική ώρα της Βενεζουέλας (UTC-04:00). Στο τέλος της φάσης των ομίλων, πραγματοποιείται μία σύγκριση των αποτελεσμάτων ανάμεσα στις ομάδες που τερμάτισαν στην τρίτη θέση. Οι δύο πρώτες ομάδες της τρίτης θέσης προκρίνονται στα προημιτελικά. Με έξι γκολ, ο Ρομπίνιο ήταν ο τοπ σκόρερ της διοργάνωσης. Συνολικά, 53 διαφορετικοί ποδοσφαιριστές πέτυχαν 86 γκολ, ένα από τα οποία ήταν αυτογκόλ.